Ime i prezime studenta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB \_\_\_\_\_\_\_\_\_\_\_\_\_\_\_\_\_\_\_\_

Adresa u mjestu prebivališta i kontakt telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(dalje u tekstu: student)

i Sveučilište Josipa Jurja Strossmayera u Osijeku, Studentski centar u Osijeku, Istarska 5, Osijek, OIB 90017453174, kojeg zastupa ravnatelj Tugomir Kuduz (dalje u tekstu: Studentski centar u Osijeku)

zaključili su dana \_\_\_\_\_\_\_\_\_\_\_\_\_\_\_\_\_ sljedeći

**U G O V O R**

**O UVJETIMA SMJEŠTAJA STUDENATA**

**U STUDENTSKOM DOMU**

**Članak 1.**

Student je na temelju Natječaja za ostvarivanje prava studenata na smještaj i raspodjelu mjesta u studentskim domovima u Osijeku, ostvario pravo na smještaj u **Studentskom domu K. P. Svačića 1c u Osijeku (novi paviljon)** za akademsku godinu 2020./2021.

**Članak 2.**

Prema Odluci ministra Ministarstva znanosti i obrazovanja o iznosu subvencija i kvoti za subvencionirano stanovanje u akademskoj 2020./2021. godini studentu se do useljenja u studentski dom dodjeljuje subvencija smještaja kod privatnog stanodavca u iznosu od 200,00 kn mjesečno.

Student može useliti u studentski dom nakon završetka radova i opremanja doma, odnosno kad studentski dom dobije Uporabnu dozvolu.

**Članak 3.**

Studentski centar u Osijeku se obvezuje studentu isplatiti novčani iznos subvencije nakon što Ministarstvo znanosti i obrazovanja uplati na žiro račun Studentskog centra u Osijeku sredstva planirana u Državnom proračunu za 2020. godinu i prema projekciji za 2021. i 2022. godinu.

**Članak 4.**

Student se obvezuje prijaviti Studentskom centru u Osijeku svaku promjenu podataka o boravištu i prebivalištu ukoliko one utječu na korištenje prava na subvenciju.

**Članak 5.**

Student pravo na smještaj u studentskom domu može koristiti do 15. srpnja 2021. godine.

**Članak 6.**

Student se obvezuje dodijeljenu sobu i opremu koristiti pažljivo, a zajednički prostor koristiti dogovorno s ostalim studentima.

Štetu koju prouzroči svojim ponašanjem tijekom boravka u studentskom domu, student se obvezuje nadoknaditi u punom iznosu.

**Članak 7.**

Mjesečna cijena smještaja u studentskom domu određena je Odlukom o cijeni smještaja redovitih studenata u studentskim domovima za ak. god. 2020./2021. od 1. srpnja 2020.

Student se obvezuje plaćati mjesečnu cijenu smještaja unaprijed, do datuma označenog kao dan dospijeća na računu.

**Članak 8.**

Student može tijekom akademske godine iseliti iz studentskog doma i prije 15. srpnja, no obvezan je najaviti iseljenje do zadnjeg radnog dana u prethodnom mjesecu. Student koji pravodobno ne najavi iseljenje biti će obvezan platiti račun za cijeli mjesec bez obzira na datum iseljenja.

**Članak 9.**

Student se obvezuje pridržavati Pravila prihvatljivog korištenja internetske mreže u studentskom domu, te eventualne izmjene i dopune istih pratiti na web stranici [www.stucos.hr](http://www.stucos.hr).

Student se obvezuje snositi posljedice za kršenje i nepridržavanje navedenih Pravila.

**Članak 10.**

Prilikom iseljenja student se obvezuje studentsku sobu i opremu predati Studentskom centru u Osijeku u zaprimljenom stanju, a eventualno počinjenu štetu student se obvezuje namiriti odmah.

**Članak 11.**

Potpisom ovog ugovora student prihvaća pravila i uvjete boravka studenata u studentskom domu, te pravila domskog reda, kojima je Studentski centar u Osijeku regulirao smještaj studenata u studentskom domu, kao i svu odgovornost za nepridržavanje istih.

**Članak 12.**

Za slučaj spora ugovara se nadležnost suda u Osijeku.

**Članak 13.**

Ovaj ugovor sačinjen je u 3 (tri) jednaka primjerka, od kojih je 1 (jedan) za studenta, a 2 (dva) zadržava Studentski centar u Osijeku za svoje potrebe.

ZA STUDENTSKI CENTAR STUDENT

 U OSIJEKU

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj: 2158/81-061-47/2020